《次韵金陵赵民曹水阁即事》
宋代·张榘

尚想溪亭跨鸭头，市嚣到晓不曾休。
角声吹断老梅月，桥影压翻寒苇秋。
三语固知非昔比，十年不到使人愁。
老来著脚茆峰下，相望何殊风马牛。

作者简介：［约公元1208年前后在世］字方叔，号芸窗，南徐（一作润州）人。生卒年均不详，约宋宁宗嘉定初前后在世。淳佑间，任句容令。宝佑中，为江东制置使参议、机宜文字。榘著有《芸窗词稿》一卷，《四库总目》传于世。